એવું કહેવાય છે કે તેમાંથી એક માણસ એક બાળક સાથે બોલવાનો પ્રયાસ કરવા ગયો હતો અને ગામવાસીઓ તે જોઇ જતાં તેમની ધોલધપાટ કરી હતી. તેઓ એટલા હિંસક બન્યા કે પાંચેય લોકો સ્થળ પર જ મોતને ભેટ્યા હતા. પોલીસના જણાવ્યાનુસાર આ વિસ્તારમાં છેલ્લા થોડાક દિવસથી બાળક ચોર ગેંગ ફરી રહી હોવાની અફ‌વા ચાલતી હતી અને તેના કારણે ગામવાસીઓ સજાગ હતા અને તેમણે હકીકત જાણ્યા વગર અજાણ્યા માણસોની હત્યા કરી નાખી હતી. આ લોકોની ઓળખ હજુ સુધી થઇ નથી. તેમના મૃતદેહો નજીકના પિમ્પાલનેર હોસ્પિટલમાં લઇ જવાયા છે.